google/wiki40b huggingface dataset:
Fruktknute

Frukt

En frukt er de(n) modnede fruktknuten(e) — sammen med frø — fra én eller flere blomster. Frukten beskytter og sprer (befruktede) frø, som inneholder plantens embryo. Hos mange arter har frukten islett av eller er omgitt av annet vev.
Sauøya

Sauøya er ei øy i Iddefjorden. Øya ligger i Halden kommune i Østfold fylke. Øya har et areal på 0,3 km². Det høyeste punktet er 72 moh.
The Radio Waves Goodbye

The Radio Waves Goodbye er et musikkalbum med John Macaluso & Union Radio, utgitt i 2007. Dette er bandets første plate.
Plasma (fysikk)

Plasma er regnet som den fjerde aggregattilstand og er oftest en gassaktig substans. Kraftig oppheting av gass vil føre til at atomene i gassen blir ioinisert (antall elektroner øker eller blir redusert). Dette fører til at gassen vil bestå av frie ladede partikler slik som elektroner, protoner samt ladede atomer (ioner) av ulike slag. Plasma påvirkes kraftig av elektromagnetiske felt.
De frie ladningene gjør at plasma leder elektrisitet svært godt og kan overføre elektrisk strøm (ladninger) over store avstander. Strømføring i plasma vil også indusere magnetiske felt, og magnetfeltene virker tilbake på plasmaet og presser plasmaet sammen til filamenter.
Slike filamenter av elektrisk ledende plasma kalles birkelandstrømmer etter den norske vitenskapsmannen Kristian Birkeland.
Plasmaets elektriske og magnetiske egenskaper kan foruten filamenter også generere partikkelstråler og elektromagnetisk stråling (radiobølger, lys, mikrobølger, røntgenstråler, gammastråler samt synkrotronstråling). Plasma separerer seg fra andre plasma med ulike karakteristika og grenseflaten mellom de to plasmaene kalles et dobbeltlag. Over dobbeltlaget er det gjerne et sterkt elektrisk felt og en tilsvarende stor endring i det elektriske potensialet.
Plasma ble først identifisert i utladningsrør og beskrevet av William Crookes i 1879. Plasmaets identitet ble fastslått av den britiske fysikeren J.J. Thomson i 1897 og fikk navnet «plasma» av Irving Langmuir i 1928.

Plasmaegenskaper og parametre

Plasmaegenskaper avhenger sterkt av summen av en del viktige parametre slik som ioniseringsgrad, plasmatemperaturen, tettheten og magnetfeltene i området der plasmaet er.

Definisjon av plasma

Plasma beskrives ofte som et elektrisk nøytralt medium av positive og negative partikler. Imidlertid må også de ladede partikler være nære nok hverandre, slik at hver ladet partikkel påvirker mange andre ladede partikler, heller enn bare å interagere med de nærestliggende partikler.
Dette gir plasmaet kollektive egenskaper: Et plasma fungerer som en helhet, med unntak av yttergrensene av plasmaet, der grenseeffekter kan forekomme.
Videre må frekvensen av de elektriske svingningene av elektroner være stor i forhold til frekvensen av kollisjoner mellom elektroner og nøytrale partikler. Når dette inntreffer, vil plasmaet ha god evne til å skjerme ladninger raskt.

Ioniseringsgrad

For at plasma skal kunne eksistere, er ionisering nødvendig. Graden av ionisering av et plasma er bestemt av hvor stor andel av atomene som har mistet eller tatt opp elektroner. Dette styres i hovedsak av temperaturen. Selv en delvis ionisert gass hvor så lite som 1 % av partiklene er ionisert, kan ha plasmaegenskaper, altså reagere på magnetfelter og være elektrisk ledende.
Vena spuria

Vena spuria er en «falsk åre» i vingene hos familiegruppen blomsterfluer.
Karakteristisk for blomsterfluene er at de har en «falsk åre» (vena spuria) omtrent midt i vingen, denne åren henger ikke sammen med resten av vingeårenettet. Vingene hos blomsterfluer er som oftest glassklare, men kan ha en eller flere mørke flekker.
St. Johanneslogen St. Michael til den gyldne Stjerne

St. Johanneslogen St. Michael til den gyldne Stjerne er en frimurerlosje i Den Norske Frimurerorden (St. Johannesloge nr. 42), som ble grunnlagt den 10. februar 1996 i Mosjøen på Helgeland i Nordland.
Losjen deler lokaler med Helgeland Stewardsloge i den såkalte «Stiftsgården» i Fearnleys gate 16, Mosjøen. Den 17. september 2014 utvidet losjen sine lokaler med nytt hus, også kalt "Uthuset" etter et uthus som tidligere sto på tomta. Huset inneholder møterom for St. Johanneslogen, Stewardslogen og Helgekand Kapitel Broderforening.
Losjen er underlagt Trondhjems Provincialloge. Losjen er oppkalt etter erkeengelen Mikael, og dens device er «Rettferd – Enighet – Fred».
Mosjøen St. Johannes broderforening ble grunnlagt den 11. februar 1983. Den 12. februar 1993 ble den opphøyd til deputasjonslosje underlagt St. Johanneslogen Polarcirkelen. Den ble opphøyd til selvstendig losje den 10. februar 1996 etter beslutning av Den Norske Frimurerordens Stormester Ola Knutrud i det Høye Råds møte den 12. oktober 1995.
Siden 1994 har deputasjonslosjen og losjen utgitt medlemsbladet Nuda Veritas.
Gregoria de Jesus

Barndom, oppvekst

Gregoria var datter av murermesteren og snekkeren Nicolas de Jesus, også fra Kalookan og ansatt som tjenestemann av det spanske koloniregime og murermester (først sekondløytnant, så majorløytnant (teniente major) og så gobernadorcillo). Moren var Baltazara Alvarez Francisco, fra Noveleta i provinsen Cavite, niese av general Mariano Alvarez fra  Magdiwang i Cavite (han var den første som reiste opprørsfanen i provinsen).
Hun fikk skolegang frem til videregående nivå, men brøt så av for å hjelpe familien og muliggjøre at hennes to brødre fikk anledning til studere i Manila. Hun hadde tilsyn med arbeiderne og leiefolkene på familiens rismarker, og blant annet ansvar for lønnsutbetalinger. Hun sydde og vevde og hjalp alltid moren med de huslige gjøremål.

Katipunera, ekteskap

Gregoria de Jesus begynte sitt revolusjonære arbeid meget ung, da hun var 18 år gammel. Hun ble selv medlem av Katipunan. Hun giftet seg ved påsketider 1893) i den katolske sognekirken i Binondo i Manila med Katipunanlederen Andres Bonifacio. Han var da enkemann etter at hans første kone, Monica, hadde fått lepra og dødd. Gregoria og Andres fikk en sønn, Andres jr., som døde av kopper som liten. 
Som Bonifacios hustru måtte hun ta på seg store oppofrelser, og utførte risikable oppdrag som bare kvinner kunne gjøre uten for stor fare for å bli avslørt av politiet. Hun foretok avledende manøvrer når de sammensvorne møttes i deres hus, og hadde som oppgave å holde skjult viktige Katipunandokumenter.

Krigsinnsats, enke

Revolusjonsgeneralene priste hennes mot og snarrådighet i kamp, og den årvåkenhet som flere ganger reddet henne fra oppdagelse og arrestasjon. 
I mai 1897 ble ektemannen henrettet i Cavite, av de filippinske revolusjonære under deres nye leder Emilio Aguinaldo. Da trakk Gregoria opp i fjellene ved Pasig, og til tross for mannens endelikt fortsatte hun frigjøringskampen. I fjellene møtte hun Julio Nakpil, en annen filippinsk patriot tilknyttet Katipunan, som hadde hatt kommando over de revolusjonære styrkene i nord. Hun og Julio giftet seg i Quiapo-kirken i Manila den 10. desember 1898.
Danajon-revene

Danajon-revene (engelsk: Danajon Bank) ligger sør i Camoteshavet, nord for øya Bohol og sørøst for øya Cebu. Det dreier seg om et kompleks med åtte store korallrev, hvorav Caubyan- og Calituban-revene utfjør det eneste dobbel-barriererevet i Filippinene og dekker et areal på 271,7 km². Danajon-revene er som system det tredje største korallrevsystemet i filippinske farvann og er vesentlig mer omfattende enn den bedre kjente Apo Reef Marine Natural Park i Mindorostredet.
I Danajon-revenes område ligger øyene Mactan, Lapinin, og Olango-øyene og 40 mindre øyer. Geografisk strekker systemet seg fra Cebustredet til farvannene ved øya Leyte. Det er 72 km langt, og bredden varierer mellom 9 og 25 km. Kystene som ligger opp mot Danajon-revene er ca. 699 km lange. Farvannene runt dekker 2.476 km².
Farvannene rundt Danajon-revene anses som et selvstendig økosystem og et periferifarvann i Camotes-havet. Korallrevene opptar et areal på 624,30 km²; mangroveskoger dekker 52,50 km² langs kystene.
Danajon-systemet er ett av verdens minst kjente og utforskede av de store revsystemer. Det har stor økologisck betydning iAsia, ikke bare som marint økosystem, men også som hvile- og overvintringsområde tor trekkfugler som for eksempel kritthegrene (Egretta eulophotes).
Naturen (tidsskrift)

Naturen (etablert 1877 i Kristiania) er Norges eldste populærvitenskapelige tidsskrift.
Naturen ble grunnlagt av geologen Hans H. Reusch ved Det Kongelige Frederiks Universitet i Kristiania. Reusch ledet det bare frem til 1880, da han ble omdisponert.
En ny versjon startet i 1887 under ledelse av botanikeren Jørgen Brunchorst ved Bergens Museum, og hele tidsskriftet flyttet altså til Bergen. Her hadde man forøvrig utgitt det antikvarisk-historiske tidsskriftet Urda i tiden 1834-1842. Brunchorst, som i 1889 overtok ledelsen av Bergens Museum, var redaktør frem til 1906 og han flyttet til Havanna.
Naturen utgis av Universitetsforlaget og administreres fra Universitetet i Bergen.
Grunnkretser i Vardø kommune

Grunnkretser i Vardø kommune er delområder og grunnkretser som seksjonerer Vardø kommune, Finnmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Operation Aqueduct

Operation Aqueduct var en serie med 11 atomprøvesprengninger utført ved Nevada Test Site i 1989 og 1990. Denne operasjonen var etterfølgeren til Cornerstone og forgjengeren til Sculpin.
Ernst Christoph Homburg

Biografi

Homburg kom fra en evangelisk prestefamilie i Mihla. Etter eksamen i Creuzburg skrev han da han var rundt 27 år gammel, den 3. juli 1632, seg inn i Wittenberg for å studere rettsvitenskap.  Her begynte han å dikte sanger for studenter og andre. Disse tekstene er bevart i skriftet Clio. I årene 1635—1638 bodde han hovedsakelig i Hamburg, før han fortsatte sine jusstudier i Nederland uten å avlegge noen eksamen. I 1642 bosatte han seg i Naumburg, Saale der han virket som jurist. Her gjorde han også flere oversettelsesarbeider, blant andre dikt av Jacob Cats i 1648. Homburgs lett komponerbare sanger ble tonesatte av mange komponister (viktig er Johann Sebastian Bachs tonesettning Bach-Werke-Verzeichnis (BWV) 85), og hans Schäferdiktning vant stort bifall hos Pegnitzschäfer. 
I en lengre sykdomsperiode diktet og oversatte han tekster av Angelus Silesius. Homburg regnes som en av de mest tallentfulle tyske lyrikerne på 1600-tallet.
France and Germany Star

France and Germany Star er en britisk militær kampanjemedalje tildelt for tjeneste i Frankrike og Tyskland, samt Belgia, Luxembourg og Nederland, under andre verdenskrig.

Tildeling

Medaljen ble tildelt personell, først og fremst fra den britiske hæren og hærstyrker fra Samveldet, som tjenestegjorde i mer enn én dag i de aktuelle landene i det nordvestlige Europa fra landgangen i Normandie 6. juni 1944 til Tysklands kapitulasjon 8. mai 1945. Personell i marinen, som tjenestegjorde i Nordsjøen, Den engelske kanal og Biscayabukten, kunne også kvalifisere seg til medaljen. Tilsvarende kunne tjenestegjørende i luftvåpenet tildeles medaljen etter gjennomføring av ett operativt tokt over de aktuelle land- og sjøområdene.
Bispedømmet San Cristóbal de La Laguna

Bispedømmet San Cristóbal de La Laguna (latin: Dioecesis Sancti Christophori de Laguna, også kalt Bispedømmet Tenerife eller Bispedømmet Nivariense) er et romersk-katolsk bispedømme. Det er beliggende i byen San Cristóbal de La Laguna på Kanariøyene i kirkeprovinsen Sevilla i Spania. Bispedømmet omfatter øyene Tenerife, La Palma, La Gomera og Hierro, i provinsen Santa Cruz de Tenerife. Skytshelgen for bispedømmet er Virgen de los Remedios. Skytshelgenen til Kanariøyene er jomfru Candelaria, hvis helligdom tilhører dette bispedømmet. Biskop er Bernardo Álvarez Afonso siden 2005.
Det ble etablert 1. februar 1819 gjennom at de vestre delene av Kanariøyene brøt ut av det eneste bispedømmet for øygruppen: Kanariøyenes katolske bispedømme. I 1875 på grunn av politiske reformer i Spania, ble det gjennomført et mislykket forsøk på igjen å slå sammen de to bispedømmene.
Shūmon aratame

Shūmon aratame var en inkvisitorisk institusjon i middelalderen i Japan, etablert i 1640, hvis rolle var å utrydde kristendommen i landet.
Institusjonen ble ledet av en såkalt shūmon aratame yaku (generalinkvisitor). Den siste av dem ble utnevnt i 1792. Systemet ble også brukt som en slags folketelling, og selv etter at kristendommen ikke utgjorde noen trussel lenger (mot midten av det 17. århundre), fortsatte opptellingen de fleste steder til slutten av Tokugawa-perioden, og noen steder helt til den første folkeoptellingen fant sted i det moderne Japan i 1872.
Alle husholdene måtte bevise at ingen i familien var kristen ved å la seg registrere som buddhister hos et tempel under det såkalte terauke-systemet. Templene hadde religiøse folkeregistre (shumon aratame cho), som ble brukt som bevis for at alle familiemedlemmene ikke var kristne. Systemet ble først innført på de stedene som var under direkte kontroll av Tokugawa-shogunatet, men i 1665 påla shogunatet alle lokale daimyō å opprette lokale avdelinger, kalt shumon bugyö.
Personene som ble funnet å være kristne ble pålagt å konvertere. De som motsatte seg, ble drept sammen med hele familien. Mot midten av det 17. århundre hadde mellom 2 000 og 3 000 japanere blitt drept fordi de ikke ville gå over til buddhismen.
Toledo Blade

Oversikt

Den første utgaven av det som da var Toledo Blade ble utgitt første gang 19. desember 1835. Den er blitt publisert daglig siden 1848 og er den eldste kontinuerlig drevne bedrift i Toledo.
Grunnleggeren, David Ross Locke, fikk nasjonal berømmelse for avisen under borgerkrigen da han skrev under pseudonymet Petroleum V. Nasby. Locke skrev satirer om emner som slaveriet som årsak til borgerkrigen . President Abraham Lincoln likte Nasbys satirer og stundom siterte de. I 1867 kjøpte Locke Toledo Blade.
Avisen strøk  "Toledo" fra toppen på forsiden bladets «masthead» i 1960.[3].
Fra 2015 har John Robinson Block. vært sjefredaktør. Hans familie kjøpt avisen i 1926, og de har også eget media konglomerat, Block Communications som eier kabel-TV, TV-stasjoner, og et Internett-nettverk, Buckeye Express.
Bladet hadde  det 83. største avis opplag i USA (2015)
Toledo Blade ble oppkalt etter den berømte børsmakerindustri, opprinnelige fra byen Toledo, Spania. Dens motto på forsiden under masthead er One of America's Great Newspapers.

Hendelser

Bladets fotojournalist Allan Detrich forlot avisen da det ble oppdaget at han hadde endret digitalt et bilde som ble publisert på forsiden av den 31. mars 2007 edition. En påfølgende undersøkelse avslørte at han hadde digitalt endret og publisert æ79 bilder i løpet av de første 14 ukene av 2007, 58 som gikk enten i Blade eller på nettsiden.
Medlemmer i flere fagforeninger arbeidet uten kontrakter fra mars til august 2006. I løpet av august 2006 sa Blade opp 25% av alle ansatte. streik og lockout ble avsluttet i mai 2007.
I mai 2014 annonserte Block Communications planer om å legge ned Bladet's produksjonsanlegg, inkludert trykkeriene i sentrum.
Oljeutslippet fra Statfjord mai 2008

Oljeutslippet fra Statfjord mai 2008 skjedde da det ble oppdaget en oljelekkasje fra et av skaftene på Statfjord A-plattformen på Statfjordfeltet 24. mai 2008. Dette var bare et halvt år etter forrige større oljeutslipp på samme felt.

Omfang

Alarmen gikk på plattformen klokken 06.19 den 24. mai. Etter at lekkasjen ble kjent, ble det besluttet å pumpe oljen som befant seg i skaftet ut i sjøen, samt evakuere 217 av de 277 ombord til andre plattformer på Statfjordfeltet.
En tynn oljefilm på sjøen rundt Statfjord A, ble observert etter utslippet, på ca. tre kvadratkilometers størrelse.

Årsak

StatoilHydro uttalte like etter utslippet ble kjent at de mente at årsaken var en lekkasje i et av skaftene, i ett av de tre beina på Statfjord A plattformen. StatoilHydros pressetalsmann fortalte videre at lekkasjen var lokalisert til utstyrsskaftet.

Gransking

Petroleumstilsynet bestemte seg tidlig for å sette i gang en gransking av hendelsen, noe som ble den andre granskingen av StatoilHydro i forbindelse med oljeutslipp på mindre enn 6 måneder.

Reaksjoner

Bellona-lederen Frederic Hauge reagerte på nyheten om utslippet ved å si at lekkasjen var «veldig alvorlig», og at det beviste at «StatoilHydro ikke er skikket til å drive plattformen».
Lederen av fagforbundet SAFE (Sammenslutningen av Fagorganiserte i Energisektoren), Terje Nustad, uttalte at «Dette føyer seg inn i rekken av ønskede hendelser som følge av kostnadsbesparelser» og «Jeg frykter at innsparingene i StatoilHydro kan føre til et stort sikkerhetsproblem, det påkrevde vedlikeholdet og vedlikeholdsrutinene er ikke gode nok».
Edison State Park

Historie

Forskningslaboratoriet i Menlo Park var det første av sitt slag i verden. I oktober 1878 testet Thomas Edison bambusfibre, et filament som brant i en glødelampe i over 30 timer. Det var verdens første vellykkede lyspære. Før dette hadde Edison tre år tidligere i seks måneder, testet over tusen filamenter, Thomas Edison testet sin voks og tinfolie-fonograf ved å synge og spille av  Mary Had a Little Lamb. Thomas Edison forbedret Alexander Graham Bells telefon ved å bruke kull i mikrofonen. I tillegg fant han opp et elektrisk tog og testet det på spor rundt hans laboratorium. I 1887 da Edison trengte et større laboratorium nærmere New York City, flyttet han forskningslaboratoriet til West Orange, New Jersey. De fleste bygningene er nå brent ned eller falt sammen. Bare to står igjen i dag, et glass-skur og Sarah Jordan Internat som ble flyttet i 1929 av Henry Ford til Greenfield Village i Dearborn, Michigan. De gjenværende konstruksjoner av de andre bygningene brukte Henry Ford til å bygge dem opp igjen i Greenfield Village, hvor de fremdeles kan sees. På dette historiske sted ble det bygget en minnehall, innviet den 11. februar 1938. Den er  40 meter høy og i Art Deco-stil.  Den er satt opp til minne om Trollmannen fra Menlo Park.

Edison State Park i dag

I parken er det et lite museum på to rom med memorabilia, slike ting som historiske lyspærer, fonografer, dynamoer og deler av Edisons elektriske tog og skinnegangen. Besøkende kan kjøre gratis med toget, men en blir anbefalt å donere i det minste fem dollar til Edison Memorial. Suvenirer kan også kjøpes. Tårnet er renovert etter at det ble satt på New Jerseys liste over bevaringsverdige historiske steder i 1997. (Tårnet ble stengt i 1992 etter at mursteiner begynte å falle ned fra den 54-år gamle frittstående struktur). Det er planer om å bygge en ny, større museumsbygning med mange gjør-det-selv-aktiviteter. Rundt det historiske to mål store museet er det en liten skog med et par turstier. I skogen er det en liten dam, en gress-slette og flere stup som er synlige fra stien. På Christie Street, verdens første med gatebelysning er det informasjonstavler som beskriver Menlo Park på Edisons tid.
Famntak (album)

Famntak er Famntak sitt debutalbum utgitt i 2003.
Kristoffer Klaesson

Landslaget

Han har aldersbestemte landskamper for Norge på U15, U16, U17 og U18-nivå.
Han ble tatt ut i Norges tropp til U19-EM 2019 i Armenia.
10. september 2019 fikk han sin første U21-landskamp for Norge mot Ungarn.
Pressenævnet

Pressenævnet er en dansk institusjon etablert i henhold til medieansvarsloven kapittel 7. Pressenævnet behandler klager om overtredelse av god presseskikk og spørsmål om imøtegåelsesretten.

Hvilke saker og medier

Saker om overtredelse av god presseskikk tar utgangspunkt i de Vejledende regler for god presseskik. De gjeldende Vejledende regler for god presseskik er formulert i en betenkning fra medieansvarsutvalget i 1990.
Saker vedrørende imøtegåelsesrett avgjøres i henhold til medieansvarslovens kapittel 6. Ifølge medieansvarsloven har man rett til å få offentliggjort en imøtegåelse i et massemedium overfor faktiske opplysninger som kan påføre økonomisk eller annen skade som er fremsatt i mediet – med mindre påstanden er utvilsom riktig.
Pressenævnet avgjør kun saker vedrørende medier som er omfattet av medieansvarsloven. Det er innenlandske periodiske skrifter (det vil si eksempelvis danske aviser, magasiner og blader) og radio- og fjernsynsprogrammer. For andre massemedier, for eksempel rendyrkede internettnyhetstjenester, gjelder det at de selv skal tilmelde seg Pressenævnet for å være omfattet av medieansvarsloven. Bemerk at det ikke fritar for straffeansvar med hensyn til straffeloven ikke å høre under medieansvarsloven.
For saker i forbindelse med reklamer i radio eller fjernsyn, gjelder Lov om radio- og fjernsynsvirksomhed i stedet for medieansvarsloven.

Pressenævnets sammensetning

Pressenævnet består av åtte medlemmer: Formann og nestformann utpekes av Højesteret, to medlemmer utpekes av Dansk Journalistforbund, to utpekes av de danske mediers redaksjonelle ledelser og offentlighetens to representanter utpekes etter uttalelse fra Dansk Folkeoplysnings Samråd.
Cayuga kraftverk

Cayuga kraftverk er et kullkraftverk i Vermillion County i delstaten Indiana i det nordlig-sentrale USA. Det har en installert produksjonskapasitet på 1062 MW, fordelt på 2 like store blokker / turbiner. Dette er delstatens tiende største termiske kraftverk målt etter installert produksjonseffekt. 
Anlegget ble bygget ut i årene 1960–1972. Brenselkilden er bitumenøst kull. Utslippet av CO₂ i 2006 var på i alt 5,887 mill tonn.
Anlegget må ikke forveksles med AES Cayuga kraftverk i New York State.
Jacinto Zamora

Bakgrunn

Jacinto Zamora var sønn av Venancio Zamora og Hilaria del Rosario. Familien bodde i Pandacan, som senere er blitt bydel i Manila. I ungfomdtiden gikk han for å bære opprørsk. Han avførte i 1860 en studentprotest, og måtte for dette sone i to måneder i fengsel. Deretter gjorte han tjeneste i mindre menigheter i Marikina, Pasig og i provinsen Batangas. Atter senere var han repetitor for yngre prester ved katedralen i Manila. 
Han studerte ved det teologiske fakultet ved Det pavelige og kongelige universitet Santo Tomás de Aquino i Manila, der han kom under innflytelse av Pedro Pelaez tenkning.

Gomburza

Han samarbeidet tett med medprestene Mariano Gomez og Jose Burgos i en reformkommisjon. De tre skulle bli kjent som den såkalte GOMBURZA-trio som figurerer stort i filippinsk historie. 
Da det fant sted et mytteri i  Cavite den 20. januar 1872, ble kronens og kirkens lederskap raskt enige om at fader Mariano Gómez, José Burgos og Jacinto Zamora var involvert og skyldige i separatisme. De tre prestene ble stilt for retten og utsatt for en rekke fabrikkerte påstander og falske vitneutsagn, og deres egne forsvarsadvokater forrådte dem. Den 5. februar 1872 ble de henrettet ved garottering på Bagumbayan-feltet (nå Luneta Park) i Manila. 
Henrettelsen av de tre var en skjellsettende begivenhet for de nasjonalistiske strømninger i landet, blant annet fordi dr. José Rizal ble inspirert til å skrive sin annen nasjonalistiske roman, El Filibusterismo, der han enda klarere enn før inn for den nasjonale sak.
Hardanger Kulturgalleri

Hardanger Kulturgalleri er et galleri i Jondal kommune i Hardanger. Galleriet er en del av rekketunet på Mæle i Herand. Tunet har bygninger fra 1500–1600-tallet og galleriet holder til i delvis rekonstruert løe fra 1750. Denne ble gjenoppført i en kombinasjon av nye og gamle elementer i 2005.
Takuya Jinno

Landslaget

Takuya Jinno ble tatt ut i Japans tropp til Asiamesterskapet i fotball for menn 1992.
Ctenostylidae

Utseende

Små, spinkle, langbeinte, rødbrune fluer. Vingene er slanke, nærmest kølleformede.

Utbredelse

Slekten er utbredt i tropiske områder av Asia og Sør- og Mellom-Amerika, også på Madagaskar.
Tmesorrhina lequeuxi

Utseende

En middelsstor (ca. 25 millimeter), avlang, grønn gullbasse.

Levevis

Arten lever i regnskog.

Utbredelse

Arten er utbredt i Malawi.